ai4bharat/Pralekha huggingface dataset:
স্বরাষ্ট্র মন্ত্রক
পরিযায়ী শ্রমিকদের আর্থিক সহায়তা
নতুনদিল্লি, ১৫ই সেপ্টেম্বর, ২০২০
অনিবার্য লকডাউন ঘোষণার পর ওই সময়ে নিত্যপ্রয়োজনীয় সামগ্রীগুলি থেকে মানুষ যাতে বঞ্চিত না হয়, কেন্দ্র সেই বিষয়ে খুব সতর্ক ছিল। জাতীয় স্তরে সর্বক্ষণ কন্ট্রোল রুমের মাধ্যমে পরিস্থিতির দিকে নজর রাখা হচ্ছিল। পরিযায়ী শ্রমিক সহ গৃহহীনদের জন্য খাদ্য, স্বাস্থ্য পরিষেবা ও আশ্রয়ের ব্যবস্থা করার জন্য, রাজ্য সরকারগুলিকে কেন্দ্র ২৮শে মার্চ রাজ্য বিপর্যয় মোকাবিলা তহবিলের অর্থ ব্যবহারের অনুমতি দিয়েছিল।
পরিযায়ী শ্রমিকদের আশ্রয়, খাদ্য, জল, স্বাস্থ্য পরিষেবা ও মনস্তাত্ত্বিক সহায়তার জন্য সব রকমের ব্যবস্থা নিতে রাজ্য ও কেন্দ্র শাসিত অঞ্চলগুলিকে কেন্দ্রীয় স্বরাষ্ট্র মন্ত্রক নিয়মিত নির্দেশিকা জারি করেছিল।
১৯শে এপ্রিল, মন্ত্রক রাজ্য ও কেন্দ্রশাসিত অঞ্চলে পরিযায়ী শ্রমিকদের জীবিকা নির্বাহের সংশ্লিষ্ট রাজ্য / কেন্দ্রশাসিত অঞ্চলগুলির মধ্যে চলাচলের অনুমতি দিয়েছিল। পয়লা মে থেকে বাস বা শ্রমিক স্পেশাল ট্রেনে করে নিজেদের বাড়িতে ফেরার সুযোগও দেওয়া হয়।
তবে পরিযায়ী শ্রমিকরা লকডাউনের সময় বাড়ি ফিরতে গিয়ে কত জন প্রাণ হারিয়েছেন, সে সংক্রান্ত কোন তথ্য অবশ্য কেন্দ্রীয় স্তরে রাখা নেই। কিন্তু পরিযায়ী শ্রমিকদের যাওয়া আসার ক্ষেত্রে কেন্দ্র সব রকমের ব্যবস্থা নিয়েছিল।
করোনা মোকাবিলায় দরিদ্রদের সাহায্যের জন্য কেন্দ্র ২৬শে মার্চ প্রধানমন্ত্রী গরীব কল্যাণ যোজনার আওতায় ১লক্ষ ৭০ হাজার কোটি টাকারএকটি ত্রাণের প্যাকেজ ঘোষণা করেছিল। এই প্রকল্পের মাধ্যমে প্রায় ৪২কোটি দরিদ্র মানুষ ৬৮হাজার ৮২০কোটি টাকার আর্থিক সহায়তা পেয়েছেন। কোভিড-১৯ মহামারীর প্রেক্ষিতে ২০শে জুন গ্রামে ফিরে আসা পরিযায়ী শ্রমিকদের জন্য কেন্দ্র ‘গরীব কল্যাণ রোজগার যোজনা’ চালু করেছিল।
লোকসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় স্বরাষ্ট্র প্রতিমন্ত্রী শ্রী নিত্যানন্দ রাই।
(CG/CB
অর্থমন্ত্রক
অর্থমন্ত্রী শ্রীমতি নির্মলা সীতারামনের পৌরহিত্যে পরিকাঠামোগত ব্যবস্থা নিয়ে পর্যালোচনা বৈঠক
নতুন দিল্লি, ১১ জুন, ২০২১
কেন্দ্রীয় অর্থমন্ত্রী নির্মলা সীতারামনের পৌরহিত্যে পদস্থ সরকারি আধিকারিকদের সাথে পরিকাঠামোগত ব্যবস্থা নিয়ে ভার্চুয়াল মোডে আজ এক বৈঠক অনুষ্ঠিত হয়। অর্থমন্ত্রীর সঙ্গে বিভিন্ন মন্ত্রক ও বিভাগের এটি ছিল পঞ্চম পর্যালোচনা বৈঠক। যেখানে উন্নয়নমূলক বিষয়ের রোডম্যাপ নিয়ে আলোচনা করা হয়। ওই বৈঠকে মন্ত্রকের মূলধন ব্যয় সম্পর্কিত পরিকল্পনা এবং কেন্দ্রীয় বাজেটে ঘোষণাকৃত প্রকল্প গুলির বর্তমান পরিস্থিতি সম্পর্কে আলোচনা করা হয়। এই বৈঠকের অর্থ সচিব সহ বিভিন্ন মন্ত্রকের সচিব এবং পদস্থ আধিকারিকরা অংশ নেন।
কেন্দ্রীয় অর্থমন্ত্রী বর্তমান করোনা জনিত অতিমারি পরিস্থিতির কথা উল্লেখ করে বলেন, বর্ধিত মূলধন ব্যয় বা ক্যাপিটাল এক্সপেন্ডিচার অর্থনীতির পুনরুজ্জীবনে গুরুত্বপূর্ণ ভূমিকা নেবে।
তিনি বলেন, ২০২১-২২ অর্থবছরের বাজেটে মূলধন ব্যয় হয়েছে ৫.৫৪ লক্ষ কোটি টাকা। যা ২০২০-২১ সালের বাজেট বরাদ্দের তুলনায় ৩৪.৫ শতাংশ বৃদ্ধি পেয়েছে।
শ্রীমতি সীতারামন বলেন যে, পরিকাঠামোগত ব্যয় কেবলমাত্র কেন্দ্রীয় সরকারের বাজেটে বরাদ্দকৃত ব্যয় নয়, এরমধ্যে রাজ্য সরকার এবং বেসরকারি খাতের পরিকাঠামো ব্যয়ও অন্তর্ভুক্ত রয়েছে।
বিভিন্ন প্রকল্পের সার্থক রূপায়নের ক্ষেত্রে মন্ত্রক গুলির পিপিপি মোডের ওপর জোর দেওয়া উচিত বলে তিনি মন্তব্য করেন। কেন্দ্রীয় অর্থমন্ত্রী ক্ষুদ্র, অতিক্ষুদ্র ও মাঝারি শিল্প সংস্থা গুলির বকেয়া মিটিয়ে দেওয়ার জন্য বিভিন্ন মন্ত্রকের কাছে আহ্বান জানান।
বিভিন্ন রাজ্যে যে সমস্ত গুরুত্বপূর্ণ প্রকল্প গুলির কাজ চলছে তা দ্রুত রূপায়নের ক্ষেত্রে অর্থ বরাদ্দ করে নিয়মিতভাবে পর্যবেক্ষণের জন্য তিনি বিভিন্ন মন্ত্রকের সচিবদের কাছে অনুরোধ করেন।
CG/ SB
(Visitor Counter : 155
প্রধানমন্ত্রীরদপ্তর
প্রধানমন্ত্রী বিরুধুনগরে পিএম মিত্র মেগা টেক্সটাইল পার্কের জন্য তামিলনাড়ুকে অভিনন্দন জানিয়েছেন
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, পিএম মিত্র মেগা টেক্সটাইল পার্ক বিরুধুনগরের মতো প্রত্যাশী জেলার স্থানীয় অর্থনীতির উন্নয়ন ঘটাবে।
কেন্দ্রীয় মন্ত্রী শ্রী পীযূষ গোয়েল মেগা টেক্সটাইল পার্কের সূচনা নিয়ে ট্যুইট করায় তারই জবাবে প্রধানমন্ত্রী একথা বলেছেন।
প্রধানমন্ত্রী ট্যুইট করেছেন :
“আজ তামিলনাড়ুর আমার বোন ও ভায়েদের জন্য একটি বিশেষ দিন। প্রত্যাশী বিরুধুনগর জেলা পাবে পিএম মিত্র মেগা টেক্সটাইল পার্ক। এতে স্থানীয় অর্থনীতির উন্নতি হবে এবং রাজ্যের যুব সম্প্রদায় উপকৃত হবে। #PragatiKaPMMitra”
PG/AP/DM/
(
ক্রেতা, খাদ্যএবংগণবন্টনমন্ত্রক
কেন্দ্র খাদ্য নিরাপত্তায় দায়বদ্ধ
নয়াদিল্লি, ২৩ মার্চ, ২০২৩
বিপণন মরশুম শুরুর আগে উৎপাদনের সম্ভাব্য পরিমাণ বাজারজাত করার যোগ্য অতিরিক্ত পণ্য এবং কৃষি শস্যের ধরনের ভিত্তিতে রাজ্য সরকারগুলি এবং ফুড কর্পোরেশন অফ ইন্ডিয়া এর সঙ্গে আলোচনা করে ভারত সরকার গম সংগ্রহের সম্ভাব্য পরিমাণ স্থির করেছে। ২০২৩-২৪ রবি বিপণন মরশুমের জন্য কেন্দ্রের এক্তিয়ারে ৩৪১.৫০ লক্ষ মেট্রিক টন গম সংগ্রহের সম্ভাব্য পরিমাণ স্থির করেছে ভারত সরকার।
খাদ্য নিরাপত্তার জন্য নিম্নলিখিত পদক্ষেপগুলি নিয়েছে ভারত সরকার
Ø সরকারি সংস্থাগুলির দ্বারা ন্যুনতম সহায়ক মূল্যে খাদ্যশস্য সহায়ক মূল্য স্বচ্ছ এবং অভিন্ন নীতি আছে। নীতি অনুসারে নির্দিষ্ট সংগ্রহের সময়ের মধ্যে ভারত সরকার দ্বারা নির্ধারিত মান ও শ্রেণী অনুসারে ন্যুনতম সহায়ক মূল্যে শস্য কিনে থাকে সরকারি সংস্থাগুলি।
Ø বীজ বোনার আগেই ন্যুনতম সহায়ক মূল্য ঘোষণা করা হয় যাতে কৃষকরা কোন শস্য চাষ করবে সে বিষয়ে সিদ্ধান্ত নিতে সক্ষম হয়।
Ø ভারত সরকার প্রতি বছর খাদ্য শস্যের ন্যুনতম সহায়ক মূল্য বৃদ্ধি করছে যাতে কৃষি উৎপাদন কৃষকদের কাছে লাভজনক হয়।
Ø কৃষকদের গুণমানের মাত্রা এবং ক্রয়ের পদ্ধতি ইত্যাদি বিষয়ে অবগত করা হয় যাতে কৃষকরা নির্দিষ্ট মান অনুসারে তাদের উৎপাদিত পণ্য আনতে পারে।
Ø এফসিআই সহ সংগ্রহকারী সংস্থাগুলি যথেষ্ঠ সংখ্যক সংগ্রহ কেন্দ্র খোলে। চলতি মান্ডি এবং ডিপো/গোডাউনের পাশাপাশি বহু সাময়িক ক্রয় কেন্দ্র খোলা হয় কৃষকদের সুবিধার জন্য।
Ø ২০২১-২২ রবি বিপণন মরশুম থেকে সারা দেশে ‘ওয়ান নেশন ওয়ান এমএসপি থ্রু ডিবিটি’ চালু করা হয়েছে। কৃষকদের অ্যাকাউন্টে এমএসপি-র টাকা সরাসরি পৌঁছানো নিশ্চিত করতে। এরফলে ভুয়ো কৃষকরা বাদ গেছে। অর্থের অপচয় কমেছে।
Ø এফসিআই এবং বেশিরভাগ রাজ্য সরকার তাদের নিজস্ব অনলাইন সংগ্রহ ব্যবস্থা গড়ে তুলেছে। এরফলে স্বচ্ছতার সৃষ্টি হচ্ছে যথাযথ নথিভুক্তিকরণ এবং প্রকৃত সংগ্রহের তত্ত্বাবধানের মাধ্যমে।
Ø ফুড কর্পোরেশন অফ ইন্ডিয়া বিভিন্ন কর্মসূচিতে বিতরণের জন্য রাজ্য সরকারগুলিকে খাদ্যশস্য দিয়ে থাকে। ভারত সরকার দেশের জনগণকে খাদ্য নিরাপত্তা দিতে বরাদ্দ স্থির করে থাকে।
Ø সরকার জাতীয় খাদ্য নিরাপত্তা আইন ২০১৩ রূপায়ণ করছে যার আওতায় গ্রামীণ জনসংখ্যার ৭৫ শতাংশ পর্যন্ত এবং শহরের জনসংখ্যা ৫০ শতাংশ পর্যন্ত খাদ্যশস্য পাচ্ছে বিনামূল্যে। এরফলে ২০১১র জনগণনা অনুযায়ী দেশের জনসংখ্যার দুই তৃতীয়াংশ ৮১.৩৫ কোটি মানুষ এসেছেন এর আওতায়। আইনটি রূপায়িত হচ্ছে সবকটি রাজ্য ও কেন্দ্রশাসিত অঞ্চলে। উদ্দিষ্ট ৮১.৩৫ কোটির মধ্যে ৮০.১১ কোটি মানুষ বর্তমানে এই আইনের আওতায়।
PG/AP/NS
(Visitor Counter : 66
কেন্দ্রীয়মন্ত্রিসভা
হরিয়ানার মানেথি-তে নতুন এইমস্ স্থাপনে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার কেন্দ্রীয় মন্ত্রিসভার বৈঠকে হরিয়ানার রিওয়াড়ি জেলায় মানেথিতে নতুন একটি অল ইন্ডিয়া ইন্সটিটিউট অফ মেডিকেল সায়েন্সেস বা এইমস্ স্থাপনে অনুমতি পাওয়া গেছে। এই চিকিৎসা প্রতিষ্ঠানটি স্থাপনে খরচ ধরা হয়েছে ১ হাজার ২৯৯ কোটি টাকা। প্রতিষ্ঠানটির জন্য একটি নির্দেশক পদ তৈরিরও সিদ্ধান্ত হয়েছে। এই পদের মূল বেতন স্থির হয়েছে ২ লক্ষ ২৫ হাজার টাকা। এছাড়াও, বিভিন্ন ভাতার সুবিধাও রয়েছে।
নতুন এই এইমস্টিতে এমবিবিএস পর্যায়ে ১০০টি স্নাতকোত্তর আসন এবং ৬০টি বিএসসি নার্সিং আসন থাকছে। এছাড়াও, ৭৫০টি শয্যাবিশিষ্ট এই চিকিৎসা প্রতিষ্ঠানে ১৫ – ২০টি সুপার স্পেশালিটি বিভাগ গড়ে তোলা হবে। আশা করা হচ্ছে, প্রতিষ্ঠানের চিকিৎসা পরিষেবা পুরোদমে শুরু হলে বহির্বিভাগে প্রতিদিন ১ হাজার ৫০০ রোগী দেখা সম্ভব হবে এবং প্রতিষ্ঠানের অভ্যন্তরে মাসিক ১ হাজার রোগীর চিকিৎসা পরিষেবা প্রদান সম্ভব হবে।
প্রতিষ্ঠানটি গড়ে উঠলে হরিয়ানার এই অঞ্চলে স্বাস্থ্য ক্ষেত্রের সঙ্গে যুক্ত পেশাদারদের ঘাটতি মেটানোর পাশাপাশি, চিকিৎসা শিক্ষা ও প্রশিক্ষণ ক্ষেত্রে এক আমূল পরিবর্তন আসবে। নতুন এই চিকিৎসা প্রতিষ্ঠানে আপৎকালীন বা ট্রমা বিভাগ, আয়ুষ, আইসিইউ স্পেশালিটি ও সুপার স্পেশালিটি বিভাগ, মেডিকেল কলেজ, আয়ুষ, চিকিৎসা সেবা এমনকি অডিটোরিয়াম, আবাসন ও হস্টেলের সুযোগ-সুবিধা থাকছে। আশা করা হচ্ছে, প্রতিষ্ঠানটি চালু হলে বিভিন্ন রোগী পরিষেবা বিভাগে প্রায় ৩ হাজার মানুষের কর্মসংস্থানের সুযোগ সৃষ্টি হবে। এছাড়াও, প্রতিষ্ঠানটির নির্মাণ কাজের সময়েও কাজের সুযোগ অনেকটা বৃদ্ধি পাবে।
CG/BD/SB
(Visitor Counter : 61
প্রধানমন্ত্রীরদপ্তর
মার্কিন কংগ্রেসের সেনেটে সংখ্যা গরিষ্ঠ নেতা চার্লস সুমারের নেতৃত্বাধীন ৯ সদস্যের প্রতিনিধি দল সাক্ষাৎ করলো প্রধানমন্ত্রী শ্রী নরেন্দ্র মোদীর সঙ্গে
প্রধানমন্ত্রী ভারত-আমেরিকা সম্পর্ককে আরও মজবুত করার জন্য মার্কিন কংগ্রেসের নিরন্তর প্রচেষ্টা ও সমর্থনের প্রশংসা করেছেন
প্রধানমন্ত্রী সম্প্রতি মার্কিন রাষ্ট্রপতি বাইডেনের সঙ্গে তাঁর টেলিফোনে আলাপচারিতা এবং ভারত-আমেরিকার সুসংহত আন্তর্জাতিক কৌশলগত অংশীদারিত্ব আরও মজবুত করার বিষয়ে দুই নেতার দৃষ্টিভঙ্গীও স্মরণ করেন
প্রধানমন্ত্রী ও মার্কিন প্রতিনিধি দলটি গণতান্ত্রিক মূল্যবোধ, ঘনিষ্ঠ দ্বিপাক্ষিক সহযোগিতা, মানুষে মানুষে যোগাযোগ এবং আমেরিকায় উৎসাহী ভারতীয় সম্প্রদায়কে দ্বিপাক্ষিক কৌশলগত অংশীদারিত্ব দৃঢ় করার গুরুত্বপূর্ণ স্তম্ভ হিসেবে উল্লেখ করেছেন
ভারত-মার্কিন সহযোগিতা আরও মজবুত করার নতুন পন্থা-পদ্ধতি নিয়ে আমেরিকার প্রতিনিধি দলটির সঙ্গে আলোচনা করলেন প্রধানমন্ত্রী
নয়াদিল্লি, ২০ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর সঙ্গে আজ মার্কিন কংগ্রেসের সেনেটে সংখ্যা গরিষ্ঠ নেতা চার্লস সুমারের নেতৃত্বাধীন ৯ সদস্যের প্রতিনিধি দল সাক্ষাৎ করে। এই প্রতিনিধি দলে ছিলেন সেনেটার রন উইডেন, সেনেটার জ্যাক গ্রিড, সেনেটার মারিয়া ক্যান্টওয়েল, সেনেটার অ্যামি ক্লোবুচার, সেনেটার মার্ক ওয়ারনার, সেনেটার গ্যারি পিটার্স, সেনেটার ক্যাথেরিন কোর্টেজ মাস্টো এবং সেনেটার পিটার ওয়েল্চ।
প্রধানমন্ত্রী প্রতিনিধি দলটিকে স্বাগত জানিয়ে ভারত-মার্কিন দ্বিপাক্ষিক সম্পর্ককে আরও মজবুত করার বিষয়ে মার্কিন কংগ্রেসের সহযোগিতার প্রশংসা করেন। প্রধানমন্ত্রী সম্প্রতি মার্কিন রাষ্ট্রপতি বাইডেনের সঙ্গে তাঁর টেলিফোনে আলাপচারিতা এবং ভারত-আমেরিকার সুসংহত আন্তর্জাতিক কৌশলগত অংশীদারিত্ব আরও মজবুত করার বিষয়ে দুই নেতার দৃষ্টিভঙ্গীর কথাও স্মরণ করেন।
প্রধানমন্ত্রী এবং মার্কিন প্রতিনিধি দলটি গণতান্ত্রিক মূল্যবোধ, ঘনিষ্ঠ দ্বিপাক্ষিক সহযোগিতা, মানুষে মানুষে যোগাযোগ এবং আমেরিকায় উৎসাহী ভারতীয় সম্প্রদায়কে দ্বিপাক্ষিক কৌশলগত অংশীদারিত্ব দৃঢ় করার গুরুত্বপূর্ণ স্তম্ভ হিসেবে উল্লেখ করেন।
ভারত-মার্কিন সহযোগিতা আরও মজবুত করার নতুন পন্থা-পদ্ধতি নিয়ে আমেরিকার প্রতিনিধি দলটির সঙ্গে আলোচনা করেন প্রধানমন্ত্রী। এর মধ্যে বিশেষ প্রযুক্তি, স্বচ্ছ জ্বালানী পরিবহণ, যৌথ উন্নয়ন ও উৎপাদনের মতো বিষয়গুলিকে বিশেষ গুরুত্ব দেওয়া হয়।
PG/PM/NS
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৯৬ কোটি ৪৩ লক্ষ ছাড়িয়েছে
দেশে গত ২৪ ঘণ্টায় ৫০ লক্ষ ৬৩ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তামানে ৯৮.০৬ শতাংশ, যা ২০২০ সালের মার্চ মাস থেকে সর্বোচ্চ
গত ২৪ ঘণ্টায় করোনায় আক্রান্তের সংখ্যা ১৫ হাজার ৮২৩
ভারতে সুস্পষ্টভাবে করোনায় আক্রান্তের সংখ্যা ২ লক্ষ ৭ হাজার ৬৫৩, যা মোট আক্রান্তের ০.৬১ শতাংশ
সাপ্তাহিক-ভিত্তিতে আক্রান্তের হার ১.৪৬ শতাংশ, যা গত ১১০ দিন ৩ শতাংশের নীচে
নয়াদিল্লি, ০৯ অক্টোবর, ২০২১
দেশে গত ২৪ ঘণ্টায় ৫০ লক্ষ ৬৩ হাজার ৮৪৫টি টিকার ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যানুযায়ী এ পর্যন্ত ৯৬ কোটি ৪৩ লক্ষ ৭৯ হাজার ২১২টি ডোজ দেওয়া হয়েছে।
স্বাস্থ্য কর্মীরা প্রথম ডোজ পেয়েছেন – ১,০৩,৭৫,৫২৪; দ্বিতীয় ডোজ – ৯০,৪৮,৪৫৪।
করোনার বিরুদ্ধে লড়াইয়ে অগ্রভাগে থাকা কর্মীরা প্রথম ডোজ পেয়েছেন – ১,৮৩,৫৯,৮৩০; দ্বিতীয় ডোজ – ১,৫৪,২৯,৪৬২।
১৮-৪৪ বছর বয়সীদের মধ্যে প্রথম ডোজ পেয়েছেন – ৩৮,৮৮,২০,৬৬২; দ্বিতীয় ডোজ – ১০,৫৭,৪৯,২৬৪।
৪৫-৫৯ বছর বয়সীদের মধ্যে প্রথম ডোজ পেয়েছেন – ১৬,৬৬,৭৪,৩৪৩; দ্বিতীয় ডোজ – ৮,৪৪,৪২,৭৯৬।
ষাটোর্ধ্ব ব্যক্তিদের মধ্যে প্রথম ডোজ পেয়েছেন – ১০,৫১,৪৭,০২৫ দ্বিতীয় ডোজ – ৬,০৩,৩১,৮৫২।
দেশে এখনও পর্যন্ত মোট টিকাকরণের সংখ্যা ৯৬ কোটি ৪৩ লক্ষ ৭৯ হাজার ২১২।
দেশে গত ২৪ ঘণ্টায় করোনামুক্ত হয়েছেন ২২ হাজার ৮৪৪ জন। এর ফলে, মহামারী শুরুর সময় থেকে দেশে মোট সুস্থতার সংখ্যা ৩ কোটি ৩৩ লক্ষ ৪২ হাজার ৯০১।
একইভাবে, জাতীয় স্তরে সুস্থতার হার দাঁড়িয়েছে ৯৮.০৬ শতাংশ। এই হার ২০২০-র মার্চ থেকে এ যাবৎ সর্বোচ্চ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির লাগাতার সমন্বয়মূলক প্রয়াসের ফলে দৈনিক-ভিত্তিতে আক্রান্তের সংখ্যা ধারাবাহিকভাবে ১০৮ দিন ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ৮২৩। অন্যদিকে, সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ৭ হাজার ৬৫৩, যা ২১৪ দিনে সর্বনিম্ন। সুস্পষ্টভাবে করোনায় আক্রান্তের হার, দেশে মোট আক্রান্তের ০.৬১ শতাংশ।
দেশে নমুনা পরীক্ষার পরিকাঠামো লাগাতার বেড়েছে। সেই অনুসারে, গত ২৪ ঘণ্টায় ১৩ লক্ষ ২৫ হাজার ৩৯৯টি নমুনা পরীক্ষা হয়েছে। দেশে মোট নমুনা পরীক্ষার সংখ্যা ৫৮ কোটি ৬৩ লক্ষ ৬৩ হাজার ৪৪২।
একদিকে নমুনা পরীক্ষার পরিকাঠামো যেমন বেড়েছে, অন্যদিকে তেমনই দৈনিক-ভিত্তিতে আক্রান্তের হার ১.৪৬ শতাংশ, যা গত ১১০ দিন ৩ শতাংশের নীচে। অন্যদিকে, দৈনিক-ভিত্তিতে আক্রান্তের হার ১.১৯ শতাংশ। এই হার গত ৪৪ দিন ৩ শতাংশের নীচে এবং লাগাতার ১২৭ দিন ৫ শতাংশের নীচে রয়েছে।
CG/BD/SB
(Visitor Counter : 101
প্রতিরক্ষামন্ত্রক
সীমান্তে প্রয়োজনীয় পরিকাঠামোগত ব্যবস্থা
নতুন দিল্লি, ২৬ জুলাই, ২০২১
সরকার দেশের সুরক্ষা ব্যবস্থা গুলি সম্পর্কে অবহিত রয়েছে এবং সময়ে সময়ে তা পর্যালোচনা করে।
ভারতের সার্বভৌমত্ব, আঞ্চলিক অখন্ডতা বজায় রাখতে এবং দেশের সার্বিক সুরক্ষার জন্য পরিকাঠামোগত উন্নয়নের মত বিষয়গুলি গ্রহণ করে। যার মধ্যে রয়েছে রাস্তা নির্মাণ, সুরঙ্গ তৈরি এবং সেনাবাহিনীর প্রয়োজনে রেলপথ নির্মাণ। সশস্ত্র বাহিনীর অভিযানের প্রয়োজনীয়তা এবং সীমান্ত অঞ্চল বিকাশের বিষয়টিকে অগ্রাধিকার দিয়ে বর্ডার রোড অর্গানাইজেশন- এর মাধ্যমে সীমান্তে সড়ক নির্মাণের ব্যবস্থা করা হয়েছে। এরমধ্যে, ভারত-চীন সীমান্ত সড়ক হিসেবে ৪২০৩ কিলোমিটার দৈর্ঘ্যের ৭৩টি গুরুত্বপূর্ণ রাস্তাকে চিহ্নিত করা হয়েছে এবং সেগুলিকে অগ্রাধিকারের ভিত্তিতে নির্মাণ করা হবে।
এছাড়াও, প্রত্যন্ত অঞ্চলগুলিতে যোগাযোগ ব্যবস্থার জন্য সুরঙ্গ নির্মাণ করা হয়েছে। বর্তমানে চারটি সুড়ঙ্গের কাজ দ্রুত গতিতে এগিয়ে চলেছে।
প্রতিরক্ষা মন্ত্রক, স্বরাষ্ট্রমন্ত্রক অর্থ বরাদ্দ করায় এবং কেন্দ্র ও রাজ্য সরকারের বিভিন্ন প্রকল্পের মাধ্যমে উত্তরাখণ্ডের পরিকাঠামোগত উন্নয়ন সম্ভব হয়েছে। এরমধ্যে ভারতমালা এবং চারধাম প্রকল্প উল্লেখযোগ্য। ইতিমধ্যে ওই রাজ্যে ৮০০ কিলোমিটার দীর্ঘ ২১ টি সড়ক নির্মাণের কাজ এগিয়ে চলেছে।
আজ রাজ্যসভায় শ্রী নরেশ বনশালের আনা এক প্রশ্নের লিখিত জবাবে কেন্দ্রীয় প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/ SB
(Visitor Counter : 106
যোগাযোগওতথ্যপ্রযুক্তিমন্ত্রক
নিবন্ধীকৃত ব্যবস্থাপনার বাইরে থাকা নম্বর থেকে বাণিজ্যিক স্বার্থে ব্যবহৃত ফোন কল ও এসএমএস আটকাতে কৃত্রিম মেধা ও মেশিন লার্নিং-এর প্রযুক্তি ব্যবহারের পরামর্শ ট্রাই-এর
নয়াদিল্লি, ১৩ জুন, ২০২৩
টেলিকম নিয়ামক সংস্থা  সমস্ত টেলি-যোগাযোগ কোম্পানিগুলিকে অবৈধ বাণিজ্যিক ফোন কল এবং এসএমএস প্রেরকদের শনাক্ত করতে কৃত্রিম মেধা এবং ইউসিসি ব্যবস্থাপনার সাহায্যে মেশিন লার্নিং-এর পদ্ধতি ব্যবহার করার পরামর্শ দিয়েছে। ২০১৮ সালের বাণিজ্যিক কারণে গ্রাহকদের কাছে ফোন কল এবং বার্তা পৌঁছে দেওয়া সংক্রান্ত নীতি অনুযায়ী, যে সমস্ত সংস্থা এই ব্যবস্থাপনায় নাম নথিভুক্ত করেনি, তাদের এর সাহায্যে চিহ্নিত করা যাবে।
অবৈধভাবে বাণিজ্যিক বার্তা পৌঁছে দেওয়ার জন্য বিভিন্ন নম্বর থেকে গ্রাহকের কাছে ফোন কল এবং এসএমএস আটকাতে ট্রাই নানা সময়ে ব্যবস্থা নিয়েছে। তাসত্ত্বেও, একদল অসাধু ব্যক্তি এবং সংস্থা নতুন নতুন পন্থাপদ্ধতি অবলম্বন করে গ্রাহকদের কাছে বিভিন্ন বাণিজ্যিক তথ্য পৌঁছে দিচ্ছে। এর ফলে গ্রাহকরা বিভিন্ন অসুবিধার সম্মুখীন হন। ২০১৮ সালের নীতি অনুযায়ী নিবন্ধীকৃত নয়, এ ধরনের সংস্থাগুলিকে চিহ্নিত করতে ট্রাই টেলি-যোগাযোগ কোম্পানিগুলিকে নতুন এই নির্দেশ দিয়েছে। একটি সংস্থার কৃত্রিম মেধা এবং মেশিন লার্নিং-এর মাধ্যমে প্রাপ্ত তথ্য যাতে অন্য সংস্থাও পেতে পারে, এই নির্দেশে সে বিষয়টি সুস্পষ্টভাবে উল্লেখ করা হয়েছে।
এ বিষয়ে আরও তথ্য জানার জন্য ট্রাই-এর কিউওএস উপদেষ্টা শ্রী জয়পাল সিং-এর সঙ্গে 011-23230404 নম্বরে যোগাযোগ করা যেতে পারে।
CG/CB/DM/…..
(Visitor Counter : 48
রাষ্ট্রপতিরসচিবালয়
বিশ্ববিদ্যালয় হল চিন্তাভাবনার মহান প্রতিষ্ঠান, কিন্তু কোন উঁচু স্হানে বসে থেকে প্রশাসন চালালে হবেনা, মাটির সঙ্গে যোগ রাখতে হবে- বিশ্ববিদ্যালয় সমাজের অংশ, যা সমাজ পরিবর্তনের সঙ্গে যুক্ত হতে পারে বলে জানালেন রাষ্ট্রপতি
নয়াদিল্লি, ০৯ ডিসেম্বর, ২০১৯
বিশ্ববিদ্যালয় হল চিন্তাভাবনার মহান প্রতিষ্ঠান, কিন্তু কোন উঁচু স্হানে বসে থেকে প্রশাসন চালালে হবেনা, মাটির সঙ্গে যোগ রাখতে হবে বলে জানালের রাষ্ট্রপতি শ্রী রামনাথ কোবিন্দ। ভুবনেশ্বরে উৎকল বিশ্ববিদ্যালয়ে ৭৫ বছর পূর্তির সমাপ্তি অনুষ্ঠানে রাষ্ট্রপতি একথা জানান। তিনি বলেন, বিশ্ববিদ্যালয় সমাজেরই অংশ। তাই সমাজ পরিবর্তনের সঙ্গে যুক্ত এই শিক্ষা প্রতিষ্ঠান। রাষ্ট্রপতি বলেন, এই শিক্ষা প্রতিষ্ঠানগুলির শুধুমাত্র নতুন জ্ঞানের উন্মেষণ ঘটানোর জন্য গবেষণার কাজ করলে হবেনা, একইসঙ্গে মানব সমাজের উন্নতির জন্যও কাজ করতে হবে। তিনি বলেন, ছাত্র এবং শিক্ষকদের সমাজের প্রান্তিক মানুষের উন্নতির জন্য কাজ করতে হবে। পরিবেশ, স্বাস্হ্য, শিক্ষা ক্ষেত্রের উন্নয়নে গুরুত্ব দিতে হবে বলেও তিনি জানান। এই কাজের ক্ষেত্রে উৎকল বিশ্ববিদ্যালয়কে এগিয়ে আসার আহ্বান জানান তিনি। শ্রী কোবিন্দ বলেন, এই বিশ্ববিদ্যালয়ের ৭৫ বছর পূর্ণ করা একটি মাইলফলক। উৎকল বিশ্ববিদ্যালয়ের এক গৌরবোজ্জ্বল ইতিহাস রয়েছে। আগামী দিনে এই বিশ্ববিদ্যালয় উচ্চশিক্ষা, গবেষণা ক্ষেত্রে গুরুত্বপূর্ণ ভূমিকা পালন করবে বলেও আশাপ্রকাশ করেন রাষ্ট্রপতি।
এই অনুষ্ঠানে যোগ দেওয়ার আগের দিন রাষ্ট্রপতি ওড়িশার খুরদা জেলার বারুই পাহাড় পরিদর্শন করেন এবং পাইক বিদ্রোহের স্মরণে শিলান্যাস করেন।
SSS/SS/NS
(Visitor Counter : 76
প্রধানমন্ত্রীরদপ্তর
প্রধানমন্ত্রী আগামী ২৭শে ফেব্রুয়ারি ভারতীয় খেলনা মেলা ২০২১এর উদ্বোধন করবেন
নয়াদিল্লী, ২৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আগামী ২৭ ফেব্রুয়ারি সকাল ১১টায় ভিডিও কনফারেন্সের মাধ্যমে ভারতীয় খেলনা মেলা ২০২১এর উদ্বোধন করবেন।
খেলনা শিশুর মনের বিকাশে গুরুত্বপূর্ণ ভূমিকা রাখে এবং বাচ্চাদের মধ্যে মনঃসংযোগ ও জ্ঞান ভিত্তিক দক্ষতার উন্নতি সাধনে সহায়তা করে। ২০২০ সালের আগস্ট মাসে প্রধানমন্ত্রী তাঁর মন কি বাত অনুষ্ঠানে জানিয়েছিলেন যে খেলনা শুধুমাত্র শিশুদের কার্যকলাপকেই বাড়িয়ে তোলেনা, তাদের আশা-আকাঙ্খাকে উড়তে শেখায়। একটি শিশুর সামগ্রিক বিকাশে খেলনার গুরুত্বের কথা উল্লেখ করে প্রধানমন্ত্রী ভারতে খেলনা উৎপাদন বৃদ্ধির ওপর জোর দেন। প্রধানমন্ত্রীর এই দৃষ্টিভঙ্গীর সঙ্গে সামঞ্জস্য বজায় রেখে ভারতীয় খেলনা মেলা ২০২১এর আয়োজন করা হয়েছে।
খেলনা মেলা সম্পর্কে:
আগামী ২৭শে ফেব্রুয়ারী থেকে দোসরা মার্চ পর্যন্ত এই মেলা চলবে। এর মূল লক্ষ্যই হল, একটি সুস্থায়ী সংযোগ তৈরি এবং শিল্পের সামগ্রিক উন্নয়নের জন্য ক্রেতা-বিক্রেতা, শিক্ষার্থী-শিক্ষক, ডিজাইনার সহ সকল পক্ষকেই ভার্চুয়াল প্ল্যাটফর্মে একত্রিত করা। এই প্ল্যাটফর্মের মাধ্যমে সরকার এবং শিল্প সংস্থা একত্রিত হয়ে ভারত আগামীদিনে কিভাবে খেলনা উৎপাদন ক্ষেত্রে বিশ্বের হাব হয়ে উঠবে সে বিষয়ে আলোচনা চালাতে সাহায্য করবে। পাশাপাশি এই ক্ষেত্রে বিনিয়োগে আকর্ষণ বৃদ্ধি ও রপ্তানী বিষয়ে প্রচার চালাবে।
৩০টি রাজ্য ও কেন্দ্রশাসিত অঞ্চল থেকে ১ হাজারেরও বেশি প্রদর্শনকারী তাদের পণ্য নিয়ে এই ই-বাণিজ্যের ভার্চুয়াল প্রদর্শনীতে হাজির হবেন। এই মেলায় একদিকে যেমন ঐতিহ্যবাহী ভারতীয় খেলনাগুলিকে তুলে ধরা হবে তেমনই ইলেক্ট্রনিক খেলনা, রেশম, তুলো, উলের সংমিশ্রণে ফেব্রিক খেলনা, ধাঁধার খেলা সহ অত্যাধুনিক খেলনা তুলে ধরা হবে। এই মেলায় খেলনার নকশা ও উৎপাদন ক্ষেত্রের সঙ্গে যুক্ত বিশিষ্ট দক্ষ ব্যক্তিদের নিয়ে একাধিক ওয়েবিনার এবং আলোচনা সভার আয়োজন করা হয়েছে। সেখানে ভারতীয় এবং আন্তর্জাতিক স্তরের বক্তারাও উপস্থিত থাকবেন। শিশুদের জন্য ঐতিহ্যবাহী খেলনা তৈরি এবং ভার্চুয়াল মাধ্যমে খেলনা সংগ্রহালয় ও খেলনা তৈরির কারখানাগুলি ঘুরে দেখার সুযোগ রয়েছে।
ইস্পাতমন্ত্রক
ইস্পাত উৎপাদন কেন্দ্রগুলি থেকে চিকিৎসার জন্য ব্যবহার্য ৩১৩১ মেট্রিক টন তরল অক্সিজেন সরবরাহ
নতুন দিল্লি, ২৬ এপ্রিল, ২০২১
সরকারি ও বেসরকারি ইস্পাত উৎপাদন কেন্দ্রগুলি বিভিন্ন রাজ্যে গতকাল ৩১৩১.৮৪ মেট্রিক টন চিকিৎসার জন্য ব্যবহার্য তরল অক্সিজেন সরবরাহ করেছে। এক সপ্তাহ আগে দৈনিক গড়ে ১৫০০ থেকে ১৭০০ মেট্রিক টন এধরণের অক্সিজেন রাজ্যগুলিকে সরবরাহ করা হয়েছিল। সরকারি ও বেসরকারি ইস্পাত কেন্দ্রগুলিতে গতকাল মোট তরল অক্সিজেন উৎপাদনের পরিমাণ ছিল ৩৪৬৮.৬ মেট্রিক টন।
ইস্পাত কেন্দ্রগুলি চিকিৎসার জন্য ব্যবহৃত তরল অক্সিজেন সরবরাহ বাড়াতে একাধিক উদ্যোগ নিয়েছে। অধিকাংশ উৎপাদন কেন্দ্রে নাইট্রোজেন ও অ্যার্গন উৎপাদন কমিয়ে তরল অক্সিজেনের উৎপাদন বৃদ্ধি করা হয়েছে। উল্লেখ করা যেতে পারে, ইস্পাত কেন্দ্রগুলিতে প্রয়োজন সাপেক্ষে ব্যবহারের জন্য তিন দিনের কিছু বেশি সময় কাজে লাগানো যায় এমন পরিমাণ তরল অক্সিজেন সঞ্চয় করে রাখে। অক্সিজেন উৎপাদন ইউনিটগুলিতে অযাচিত কোন সমস্যা দেখা দিলে, সঞ্চিত ওই অক্সেজন ব্যবহার করা হবে। কিন্তু বর্তমান পরিস্থিতির প্রেক্ষিতে ইস্পাত কেন্দ্রগুলি সাড়ে তিন দিনের পরিবর্তে এক দিনেরও কম সময় কাজে লাগানো যায় এমন পরিমাণ অক্সিজেন সঞ্চয় করে রেখেছে।
চিকিৎসার জন্য ব্যবহৃত তরল অক্সিজেনের দ্রুত সরবরাহে কেন্দ্রীয় শিল্প প্রসার ও বাণিজ্য দপ্তর এক নির্দেশ দিয়ে বলেছে, নাইট্রোজেন ও অ্যার্গন ট্যাঙ্কারগুলিকে অক্সিজেন সরবরাহের উপযোগী করে তুলতে। বর্তমানে ৭৬৫টি নাইট্রোজেন ট্যাঙ্কার রয়েছে, যার ধারণ ক্ষমতা ৮৩৪৫ মেট্রিক টন। এছাড়াও ৪৩৪টি অ্যার্গন ট্যাঙ্কারে ধারণ ক্ষমতা ৭৬৪২ মেট্রিক টন। পেট্রোলিয়াম অ্যান্ড এক্সপ্লোসিভ সেফটি অর্গানাইজেশন ইতিমধ্যেই অক্সিজেন বহনের জন্য নাইট্রোজন ও আর্গন ট্যাঙ্কারগুলিতে পরিবর্তনের নির্দেশ দিয়েছে। এরফলে, রাজ্যগুলিতে চিকিৎসার জন্য ব্যবহৃত তরল অক্সিজেন পরিবহনের ক্ষেত্রে বিভিন্ন বাধা-বিপত্তি দূর করা সম্ভব হবে। আজ পর্যন্ত ১১৭২টি এধরণের ট্যাঙ্কারে ১৫,৯০০ মেট্রিক টন তরল অক্সিজেন ভরা হয়েছে। ভিলাই ইস্পাত কারখানা খুব অল্প সময়ের মধ্যেই তরল অক্সিজেন উৎপাদন ক্ষমতা বাড়িয়ে ১৫ মেট্রিক টন করেছে। অন্যান্য রাষ্ট্রায়ত্ত্ব ইস্পাত সংস্থাগুলিকেও এধরণের অক্সিজেন উৎপাদন ক্ষমতা বাড়ানোর সম্ভাবনা খতিয়ে দেখতে নির্দেশ দেওয়া হয়েছে।
SDG/BD/AS/
(Visitor Counter : 174
জাহাজচলাচলমন্ত্রক
বন্দর, জাহাজ পরিবহণ ও অভ্যন্তরীণ জলপথ মন্ত্রকের তরুণ পেশাদারদের কাজে লাগাতে সাগরমালা যুবা পেশাদার কর্মসূচি
নয়াদিল্লি, ০৩ জুন, ২০২২
কেন্দ্রীয় বন্দর, জাহাজ পরিবহণ ও অভ্যন্তরীণ জলপথ মন্ত্রক বিভিন্ন বিভাগে তরুণ মেধাবী প্রগতিবাদী ও পারদর্শী যুবা পেশাদারদের কাজে লাগাতে একটি কর্মসূচি প্রণয়ন করেছে। তরুণ পেশাদারদের প্রাথমিক বিভিন্ন বিষয়ে সুদক্ষ করে তুলতে এই কর্মসূচিতে জোর দেওয়া হয়েছে। কর্মসূচির মাধ্যমে তরুণ পেশাদারদের সরকারি কাজকর্ম পরিচালনা এবং উন্নয়নমূলক নীতিগুলি সম্পর্কে সচেতন করে তোলা হবে। মন্ত্রকের চাহিদা মেটাতে পরিকাঠামো, তথ্য বিশ্লেষণ, প্রকল্প পরিচালনা, স্টার্টআপ, উদ্ভাবন, দক্ষতা উন্নয়ন, ডিজিটাল রূপান্তরণ ও পরিবেশ সহ বিভিন্ন ক্ষেত্রে এই পেশাদাররা প্রয়োজনীয় মতামত ও পরামর্শ দেবে।
সিদ্ধান্ত প্রণয়ণের ক্ষেত্রেও তরুণ এই পেশাদারদের যুক্ত করা হবে। এরফলে, তাঁরা সামাজিক কল্যাণে আরও বেশি অবদান রাখবেন। প্রাথমিকভাবে কর্মসূচির মাধ্যমে ২৫ জনেরও বেশি তরুণ পেশাদারদের অন্তর্ভুক্ত করা হবে। এজন্য শিক্ষাগত যোগ্যতার মাপকাঠি স্থির হয়েছে বিই/বি-টেক, বি প্ল্যানিং এবং/অথবা এমবিএ বা সংশ্লিষ্ট বিষয় বা ক্ষেত্রে সমতুল ডিগ্রি এবং সংশ্লিষ্ট ক্ষেত্রে ন্যূনতম তিন বছর কাজের অভিজ্ঞতা। অ্যাকাউন্ট্যান্সি, ফিনান্স, লিগাল, স্ট্যাটিস্টিকস্, ইকনোমিক্স/কমার্স এবং ডেটা অ্যানালিটিক্স ক্ষেত্রেও তরুণ পেশাদারদের কাজে লাগানো হবে। প্রাথমিকভাবে দু’বছরের চুক্তির ভিত্তিতে এদের কাজে লাগানো হবে, যা ভালো কাজকর্মের নিরিখে আরও দু’বছর বাড়ানো হতে পারে।
মন্ত্রকের ওয়েবপোর্টালের পাশাপাশি, শ্রম ও কর্মসংস্থান মন্ত্রকের ন্যাশনাল কেরিয়ার সার্ভিস পোর্টালেও আবেদনপত্র জমা দেওয়ার জন্য বিজ্ঞাপন প্রকাশ করা হবে। এ সম্পর্কে মন্ত্রী শ্রী সর্বানন্দ সোনোয়াল বলেছেন, এই উদ্যোগ সামগ্রিকভাবে তরুণদের মধ্যে সচেতনতা বাড়াতে বড় ভূমিকা নেবে।
CG/BD/SB
(Visitor Counter : 89
স্বাস্থ্যওপরিবারকল্যাণমন্ত্রক
ডায়াবেটিস নিয়ন্ত্রণে খাদ্যাভাসে পরিবর্তন
নয়াদিল্লি, ২৩ জুলাই, ২০১৯
আইসিএমআর – ইন্ডিয়াবি সমীক্ষা অনুযায়ী ২০১১’য় ২০ বছর বয়সের নীচে যেসব মানুষ ডায়াবেটিস রোগের শিকার হয়েছেন তার সংখ্যা ৬২.৪ মিলিয়ন। ২০১৮’তে তা বেড়ে হয় ৭৩ মিলিয়ন।
ডায়াবেটিস-সহ অন্যান্য সাধারণ অসংক্রামক রোগের কারণগুলির মধ্যে রয়েছে – অস্বাস্থ্যকর খাবার, কায়িক শ্রম না করা, তামাকজাত পণ্য সেবন এবং বার্ধক্যজনিত অসুবিধাগুলি। উচ্চ পরিমাণে স্যাচুরেটেড ফ্যাটযুক্ত খাদ্য গ্রহণ এবং এর পাশাপাশি, ফ্রি সুগার বা সল্ট বা এই দুটি সংযোগে কায়িক শ্রমের অভাব ডায়াবেটিস এবং স্থূলতা এনে দিতে পারে।
ক্যান্সার নিবারণ এবং নিয়ন্ত্রণের স্বার্থে কেন্দ্রীয় সরকার একটি জাতীয় কর্মসূচি রূপায়ণ করছে। পাশাপাশি, ডায়াবেটিস ও হৃদযন্ত্রের ব্যাধি নিবারণ করার জন্য-ও এই কর্মসূচিটি জেলাস্তর পর্যন্ত রূপায়িত হচ্ছে। কর্মসূচিটির লক্ষ্য হ’ল – মানুষের ব্যবহারিক জীবনযাপনে পরিবর্তন আনা। দ্রুত রোগ নির্ণয় করে, তার চিকিৎসার পাশাপাশি, উল্লিখিত বিষয়গুলিকেও গুরুত্ব দেওয়া প্রয়োজন।
প্রসঙ্গত, দেশের খাদ্য নিরাপত্তা এবং মানক কর্তৃপক্ষ বা এফএসএসআই বিভিন্ন পদক্ষেপ নিয়েছে, যাতে অতিরিক্ত চর্বিযুক্ত খাবার পরিহার ছাড়াও খাদ্যপণ্যে অতিরিক্ত লবণ ও চিনির ব্যবহার কমানো যায়। এজন্য একটি খসড়া নিয়মাবলীর বিজ্ঞপ্তি জারি করা হয় গত ২৭শে জুন। এই নিয়মাবলীর আওতায় প্যাকেটজাত খাদ্যপণ্য প্রস্তুতকারী সংস্থাগুলিকে পুষ্টিগত তথ্য খাদ্যপণ্যের লেবেলে জানিয়ে দিতে হবে।
এফএসএসআই এছাড়াও ‘আজ সে থোরা কম’ শীর্ষক একটি অভিযান শুরু করেছে, যাতে অতিরিক্ত চর্বি বা লবণ এবং চিনি যুক্ত খাদ্য গ্রহণ করা এড়ানো যায়। নিরাপদ এবং স্বাস্থ্যকর খাদ্যাভাস গড়ে তোলার প্রয়াসে এই মানক সংস্থা জনসচেতনতামূলক ব্যবস্থাও নিয়েছে, যেমন – ‘ইট রাইট’ ওয়েবসাইটটি প্রস্তুত করা বা ‘ইট রাইট’ ওয়েবসাইটটিকে কেন্দ্র করে ভিডিও লাইব্রেরি গড়ে তোলা প্রভৃতি।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/SB
(Visitor Counter : 94